Lymphoma

Lymphoma be a group of blood den lymph tumors wey dey develop from lymphocytes (a type of white blood cell). De name typically dey refer to just de cancerous versions rada dan all such tumors. Signs den symptoms fi include enlarged lymph nodes, fever, drenching sweats, unintended weight loss, itching, den constantly dey feel tired. De enlarged lymph nodes usually be painless. De sweats be most common at night.

Chaw subtypes of lymphomas be known. De two main categories of lymphomas be de non-Hodgkin lymphoma (NHL) (90% of cases) den Hodgkin lymphoma (HL) (10%). Lymphomas, leukemias den myelomas be a part of de broader group of tumors of de hematopoietic den lymphoid tissues.

Risk factors for Hodgkin lymphoma dey include infection plus Epstein–Barr virus den a history of de disease insyd de family. Risk factors for common types of non-Hodgkin lymphomas dey include autoimmune diseases, HIV/AIDS, infection plus human T-lymphotropic virus, immunosuppressant medications, den sam pesticides. Eating large amounts of red meat den tobacco smoking sanso fi increase de risk. Diagnosis, if enlarged lymph nodes be present, usually be by lymph node biopsy. Blood, urine, den bone marrow testing sanso fi be useful insyd de diagnosis. Dem then fi do medical imaging to determine if den wer na de cancer spread. Lymphoma most often dey spread to de lungs, liver, den brain.

Treatment fi involve one anaa more of de following: chemotherapy, radiation therapy, proton therapy, targeted therapy, den surgery. Insyd sam non-Hodgkin lymphomas, an increased amount of protein wey be produced by de lymphoma cells dey cause de blood make e cam be so thick wey plasmapheresis dey perform to remove de protein. Watchful waiting fi be appropriate for certain types. De outcome dey depend on de subtype, plus sam be curable den treatment prolonging survival insyd chaw. De five-year survival rate insyd de United States for all Hodgkin lymphoma subtypes be 85%, while dat for non-Hodgkin lymphomas be 69%. Worldwide, na lymphomas develop insyd 566,000 people insyd 2012 wey e cause 305,000 deaths. Dem dey make up 3–4% of all cancers, wey dey make dem as a group de seventh-most-common form. Insyd kiddies, dem be de third-most-common cancer. Dem dey occur more often insyd de developed world dan insyd de developing world.

 References 

 External links 


Category:Anatomical pathology
Category:Hematology
Category:Pediatric cancers
Category:Translated from MDWiki